Hörmətli cənab Sədr, bəlkə mənə məsləhət verəsiniz, kimə müraciət edim? Mən hörmətli Baş nazirə müraciət etməyə hazırlaşıram. Vallah, Prezidentin diqqətini belə bir məsələyə cəlb eləmək ayıbdır. Şəhərimiz inkişaf edir, onun xarici görünüşü də dəyişir. Çox gözəl ki, xarici qonaqlar keçən traslarda hər il bir neçə dəfə yol örtüyü dəyişilir. Amma birdən bu xarici qonaq çaşıb Ağadadaş Qurbanov küçəsinə gedərsə və o, Loxnes gölünü görərsə, biz xaricilərin qabağında biabır olarıq. Onun üçün istərdim ki, bəzi məmurlar ya “yox” sözünü öyrənsinlər, ya da “hə” sözünü icra eləsinlər. Çox sağ olun.